cyanic-selkie/wikianc huggingface dataset:
Մոմո (մարտահրավեր)
Ինքնասպանություն Բրազիլիայում
12-ամյա աղջիկ և 16-ամյա տղա Կոլումբիայի Անտոկիյա դեպարտամենտի Բարբոսե քաղաքում ինքնասպանություն են գործել 48 ժամվա ընթացքում՝ անկախ միմյանցից։ Այդ մասին հաղորդել է Caracol Radio ռադիոկայանը։ Ըստ RCN Corporation-ի հաղորդագրության ոստիկանությունը նշել է, որ դեռահասները ճանաչել են միմյանց և դրանից մեկ ամիս առաջ խաղացել են Մոմո խաղը։
Այլ դեպքեր
«Paris Match Belgique» օրաթերթը հաղորդել է դեռահասի ինքնասպանության մասին Բերտրիում (Բելգիա), ուկրաինական «Вести» օրաթերթը Մոմո խաղացած դեռահասների երկու ինքնասպանության և ևս երկու ինքնասպանության փորձերի մասին, «BBC»-ն՝ Մոմո խաղի տարածման մասին Գերմանիայում և ԱՄՆ-ում ։
Ծանոթագրություններ
Կատեգորիա:Քաղաքային լեգենդներ Կատեգորիա:Դավադրության տեսություն Կատեգորիա:Սոցիալական հոգեբանություն Կատեգորիա:Քանդակագործություն
ՌԳԱ ԱՄՆ և Կանադայի ինստիտուտ
Ռուսաստանի գիտությունների ակադեմիայի Ամերիկայի Միացյալ Նահանգների և Կանադայի ինստիտուտ, ՌԳԱ ԱՄՆԿԻ (Институ́т Соединённых Шта́тов Ам́ерики и Кана́ды РАН), ԱՄՆ և Կանադայի համալիր հետազոտության վրա մասնագիտացած գիտահետազոտական հաստատություն Ռուսաստանի գիտությունների ակադեմիայի Գլոբալ խնդիրների և միջազգային հարաբերությունների բաժանմունքի կազմում։
Ինստիտուտը հիմնադրել է 1967 թվականին հայտնի ամերիկանագետ Գեորգի Արբատովը և առաջին իսկ օրվանից ինստիտուտը կարևոր դեր է խաղացել որպես ԱՄՆ քաղաքականության, տնտեսագիտության և գաղափարախոսության վերլուծության կենտրոն։ Ինստիտուտը անմիջապես ազդել է ԱՄՆ վերաբերյալ ԽՍՀՄ արտաքին քաղաքականության ձևավորմանը։
Ծանոթագրություններ
Կատեգորիա:Ռուս-կանադական հարաբերություններ Կատեգորիա:Ռուս-ամերիկյան հարաբերություններ Կատեգորիա:Ռուսաստանի հետազոտական ինստիտուտներ Կատեգորիա:1967 հիմնված վերլուծական կենտրոններ Կատեգորիա:Ամերիկագիտությունը Ռուսաստանում Կատեգորիա:Ռուսաստանի գիտահետազոտական ինստիտուտներ
Դավիթ Ագոնին
Դավիթ Ագոնին, ՌՍՖՍՀ գնդակային հրաձգության վաստակավոր մարզիչ (1964), ԽՍՀՄ գնդակային հրաձգության վաստակավոր մարզիչ (1970) ։
Կենսագրություն
Եղել է Հայրենական մեծ պատերազմի մասնակից, կոչումով շարքային, հրաձիգ է։
Եղել է կադրային զինվորական։ 1948 թվականից ԽՍՀՄ զինված ուժերի գնդակային հրաձգության (հրացան, ատրճանակ) բազմակի չեմպիոն է, 1951 թվականին ԽՍՀՄ ռեկորդակիր, գնդակային հրաձգության գծով ԽՍՀՄ սպորտի վարպետ։ 1964 թվականին դարձել է ԽՍՀՄ սպորտի պատվավոր վարպետ։
Գնդակային հրաձգության առումով մարզել է ԽՍՀՄ հավաքական թիմին՝ Կուբա, ԽՍՀՄ Զինված ուժեր,Կարելո-ֆիննական ԽՍՀ,Կարելյան Ինքնավար ԽՍՀ։
Ծանոթագրություն
Կատեգորիա:Հայրենական պատերազմի 2-րդ աստիճանի շքանշանակիրներ
Ռյոտարո Շիբա
Ռյոտարո Շիբա, Ճապոնիայի ամենահայտնի հեղինակներից, որը գրել է պատմական թեմաներով։ Իրական անունն է Թեյիչի Ֆուկուդա : Ծնվել է Օսակա քաղաքում, ուսումնասիրել է մոնղոլերեն լեզու Օսակայի օտար լեզուների դպրոցում (այժմ՝ Օսակայի համալսարանի օտար լեզունների ֆակուլտետ ): Երկրորդ համաշխարհային պատերազմի ժամանակ ծառայության են ուղարկել Չինաստան։ Պատերազմի ավարտից հետո աշխատել է «Սանկեյ» թերթում՝ որպես թղթակից։ 1960 թվականին ստացել է Նաոկիի անվան մրցանակ՝ «Բուի ամրոցը» ֆիլմի համար։ 1962 թվականին գրել է մեկ այլ վեպ՝ «Քամու աստծո դարպասը»։
Նրան մեծ համբավ է բերել «Այրվիր, իմ սուր» (1962), «Երկրի միավորման լեգենդը» (1963), «Ամպերը բլուրների վրա» (1968-1972) վեպերը։
1982 թվականին «菜 の 花 の» վեպը նրան դարձնում է ոչ միայն սիրված գրող, այլև ազդեցիկ հասարակական գործիչ։
Արտաքին հղումներ
Կատեգորիա:20-րդ դարի ճապոնացի գրողներ Կատեգորիա:Ճապոնացի վիպասաններ Կատեգորիա:20-րդ դարի վիպասաններ
Ֆուտբոլի Անգլիայի գավաթի եզրափակիչ 2015
Անգլիայի գավաթի եզրափակիչ 2015, աշխարհի ամենահին ֆուտբոլային առաջնության՝ Ֆուտբոլի Անգլիայի գավաթի 134-րդ եզրափակիչը, որը կայացավ 2015 թվականի մայիսի 30֊ին՝ Լոնդոնի Ուեմբլի մարզադաշտում։ Միմյանց դեմ մրցեցին «Արսենալը» և Աստոն Վիլլան։
Շևչենկո (գյուղ, Վելիկոնովոսյոլկովսկի շրջան)
Շևչենկո (Шевченко), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Շևչենկո գյուղում բնակվում էր 385 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի գյուղեր
Յոհան Քրիստոֆ Բրոտցե
Յոհան Քրիստոֆ Բրոտցե (նաև՝ Բրոցե ; Johann Christoph Brotze, Johans Kristofs Broce. ), գերմանացի մանկավարժ, պատմաբան, ազգագրագետ։
Կենսագրություն
Ծնվել է 1742 թվականի սեպտեմբերի 12-ին սաքսոնական Գյոռլից քաղաքում։ Սովորել է Լայպցիգի համալսարանում (1764—1767), 1768 թվականին ավարտել Վիտենբերգի համալսարանը, ստացել փիլիսոփայության դոկտորի աստիճան (1768)։ 1769 թվականից սկսած՝ 46 տարի շարունակ դասավանդել է Ռիգայի կայսերական լիցեյում, 1801-1804 թվականներին եղել դրա ռեկտորը, այնուհետև՝ ավագ դասախոսը (1804—1815)։
Այդ ընթացքում հանգամանալի տեղեկություններ է հավաքել, մատիտանկարներում ու գունանկարներում մանրամասնորեն պատկերել ամենօրյա կենցաղում իր շուրջը տեսած և հետաքրքրություն ներկայացնող ամեն բան՝ ամրոցներ, եկեղեցիներ, կամուրջներ, հասարակական ու հանրային շինություններ, տներ և դրանց բնակիչներին՝ իրենց տարազներով, զբաղմունքներով և այլն ։ Հետագայում հրատարակել է այդ նկարների ժողովածուն՝ պատկերներին կցելով հանգամանալի բացատրություններ։ Ներկայումս նրա այդ կոթողային ժողովածուն, որ երեք հազարից ավելի թերթերից է բաղկացած, համարվում է տեղեկատվական չափազանց արժեքավոր աղբյուր պատմաբանների համար։
Մահացել է 1823 թվականի օգոստոսի 4-ին Ռիգայում։
Արտաքին հղումներ
Կատեգորիա:Ազգագրագետներ Կատեգորիա:Գերմանացի ազգագրագետներ Կատեգորիա:Պատմաբաններ Կատեգորիա:Գերմանացի պատմաբաններ
(854) Ֆրոստիա
(854) Ֆրոստիա (Frostia), աստերոիդ աստերոիդների հիմնական գոտում։ Հայտնաբերվել է 1916 թվականի ապրիլի 3-ին Սերգեյ Բելյավսկու կողմից Սիմեիզում ։
Միջին հեռավորությունը Արեգակից կազմում է 2,369559 ա. մ., առավելագույնը մոտենում է 1,9598 ա. մ. հեռավորության վրա և հեռանում 2,7793 ա. մ., իսկ Երկրի ուղեծրին Ֆրոստիա աստերոիդը նվազագույնը մոտենում է 0,9558 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1332,29 երկրային օրվա ընթացքում, իր ուղեծրով շարժվելով միջինում 0,270211 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,09° անկյուն։
Արտաքին հղումներ
Կատեգորիա:1916 թվականին հայտնաբերված աստղագիտական մարմիններ Կատեգորիա:Սերգեյ Բելյավսկու կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Առաջաձորի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Առաջաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 8 հուշարձան (4 միավոր)։
Գյավերա (Էրզրումի գավառ)
Գյավերա, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Եփրատի ավազանին պատկանող գետակներից մեկի ափին, Խնուս քաղաքից 48 կմ հյուսիս-արևելք։
Բնակչություն
XX դարի սկզբին ուներ 24 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Ալեքսեյ Արբուզով
Ալեքսեյ Նիկոլաևիչ Արբուզով, ռուս խորհրդային դրամատուրգ։
Ծանոթագրություններ
Կատեգորիա:Ռուս դրամատուրգներ Կատեգորիա:Խորհրդային դրամատուրգներ Կատեգորիա:Խորհրդային տղամարդ գրողներ
Հայկ Մկրտչյան
Հայկ Մկրտչյան, հայ ֆուտբոլիստ, հարձակվող։ Հանդես է եկել Հայաստանի ֆուտբոլի առաջնությունում հանդես եկող երևանյան «Արարատ» ֆուտբոլային ակումբի կազմում։
Ակումբային կարիերա
2011 թվականի սկզբին «Կիլիկիայի» ղեկավարությունը Հայաստանի ֆուտբոլի ֆեդերացիային պաշտոնական նամակ է ուղարկում՝ տեղեկացնելով, որ ակումբը ֆինանսական պատճառներով կազմալուծվում է և չի կարող մասնակցել 2011 թվականի Հայաստանի առաջնությանը ։ Փետրվարի 13-ին ՀՖՖ պաշտոնական որոշում է ընդունում «Կիլիկիային» հեռացնել ՀՖՖ-ի հովանու ներքո անցկացվող բոլոր ֆուտբոլային խաղաշրջաններից։ Այսպիսով ակումբը դադարեցնում է իր գործունեությունը ։ Մկրտչյանը ստիպված էր նոր ակումբ որոնել։ Խաղացողը հայտվում է իր նախկին մարզչի՝ Աբրահամ Խաշմանյանի տեսադաշտում։ «Կիլիկիայի» գործընկեր Արմեն Խաչատրյանի հետ միասին Մկրտչյանը տեղափոխվում է «Գանձասար» ֆուտբոլային ակումբ ։ Նույն տարվա ամռանը հիմնական կազմի մեջ չներառվելու պատճառով լքում է ակումբը։
Մեկ տարի անց Մկրտչյանը պայմանագիր է ստորագրում «Արարատ» ֆուտբոլային ակումբի հետ, ուր նա տեղափոխվում է գլխավոր մարզչի՝ Խաշմանյանի հետ երկար ժամանակով համագործակցելու։ Մկրտչյանի հետ միաժամանակ ակումբ են գալիս Գևորգ Նռանյանը և Արսեն Պետրոսյանը ։
Արտաքին հղումներ
Կատեգորիա:Նոյեմբերի 5 ծնունդներ Կատեգորիա:1989 ծնունդներ Կատեգորիա:Հայ ֆուտբոլիստներ Կատեգորիա:Գանձասարի ֆուտբոլիստներ
Ախտկան
Ախտկան, գյուղ Արևմտյան Հայաստանում, Խարբերդի վիլայեթի Չմշկածագի գավառակում։
Գյուղի մասին հիշատակել է Ս. Ծոցիկյանը ։
Ծանոթագրություններ
Կատեգորիա:Արևմտյան Հայաստանի գյուղեր
(855) Նյուքոմբիա
(855) Նյուքոմբիա (Newcombia), աստերոիդ աստերոիդների հիմնական գոտում։ Հայտնաբերվել է 1916 թվականի ապրիլի 3-ին Սերգեյ Բելյավսկու կողմից Սիմեիզում ։
Միջին հեռավորությունը Արեգակից կազմում է 2,364035 ա. մ., առավելագույնը մոտենում է 1,9435 ա. մ. հեռավորության վրա և հեռանում 2,7846 ա. մ. ։ Արեգակի շուրջ մեկ ամբողջական պտույտ է կատարում 1327,64 երկրային օրվա ընթացքում, իր ուղեծրով շարժվելով միջինում 0,271158 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,89° անկյուն։
Արտաքին հղումներ
Կատեգորիա:1916 թվականին հայտնաբերված աստղագիտական մարմիններ Կատեգորիա:Սերգեյ Բելյավսկու կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պոլիմրջնալդեհիդ
Պոլիմրջնալդեհիդ, պոլիֆորմալդեհիդ, (—СН20—), մրջնալդեհիդի գծային պոլիմերը։ Եղջերակերպ, սպիտակ նյութ է, մոլային զանգվածը՝ 40-120 hազար, հալման ջերմաստիճանը՝ 164-180 °C, խտությունը՝ 1430 կգ/մ3, բյուրեղայնությունը՝ 60-85%։ Ամենակարծր կառուցվածքային ջերմապլաստներից է, ունի բարձր կայունություն, հոգնածադիմացկունություն, մաշակայունություն, ջրանթափանցություն։ Այդ հատկությունները պահպանում է —40°С-ից 90-120 °C ջերմաստիճաններում անգամ ծանրաբեռնվածության տակ։ Կենսաբանորեն ակտիվ չէ։ Կայուն է լուծիչների ն ալկալիների նկատմամբ, լուծվում է թթուներում։ Այրվող է։ Պոլիմրջնալդեհիդները ստանում են անջուր մրջնալդեհիդի պոլիմերմամբ։ Պոլիմրջնալդեհիդը վերամշակում են ճնշման տակ ձուլելով կամ էքստրուգիայով։ Օգտագործվում է մեքենաների մասեր պատրաստելու, մասամբ նաև մանրաթելեր ստանալու համար։ ԽՍՀՄ-ում արտադրվում է ՍՖԴ և ՍՏԴ, ԱՄՆ-ում՝ դելրին, սելկոն, պոփֆայդ, ԳՖՀ-ում խոստաֆորմ-С անվանումներով։
Կատեգորիա:Քիմիական միացություններ
Ուլակլի (գյուղ, Վելիկոնովոսյոլկովսկի շրջան)
Ուլակլի (Улакли), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։ Հիմնադրվել է 1779 թվականին։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1779 թվականին հիմնադրված բնակավայրեր
Ցնծահալ
Ցնծահալ (նաև՝ Զինզաղալ, Zinzahal), նախկին հայկական գյուղ Ադրբեջանի Հանրապետության Դաշկեսանի շրջանում՝ շրջկենտրոն Քարհատ քաղաքից 14 կմ հարավ-արևելք, Գանձակ ձախակողմյան հարավահայաց ձորալանջին, ծովի մակերևույթից 1400-1480 մ բարձրության վրա ։
Զինզաhալ անվանումով ընդգրկված է եղել Արևելյան Հայաստանի Ելիզավետպոլի նահանգի Արեշի գավառում ։
Պատմություն
Մեզ հասած գրավոր աղբյուրներում Ցնծահալը առաջին անգամ հիշատակվում է Փիլիպպոս կաթողիկոսի կոնդակում ։
Բնակչություն
Գյուղը 18-րդ դարի երկրորդ կեսին թուրք-թաթարական հարձակումների հետևանքովհայաթափ է եղել։ 19-րդ դարի վերջին լքված գյուղատեղիում հաստատվում են սակավաթիվ թուրք անասնապահներ ։ Հայտնի է, որ 1914 թվականին գյուղում ապրել է 655 բնակիչ
Պատմական հուշարձաններ
Գյուղում մինչև 19-րդ դարի վերջերը դեռևս պահպանված էին հայկական առաքելական քարաշեն եկեղեցին ու ընդարձակ հայկական հինավուրց գերեզմանոցը։ ԽՍՀՄ տարիներին եկեղեցու տեղում եկեղեցու քարերով կառուցվել է դպրոց։ Ներկայումս գերեզմանոցը նույնպես ոչնչացված է ։
Ծանոթագրություններ
Կատեգորիա:Դաշկեսանի շրջանի բնակավայրեր Կատեգորիա:Նախկին հայաբնակ բնակավայրեր Ադրբեջանում
Ախտորոտ
Տարածքն անտառապատ էր ։
Բնակչության մասին տեղեկություններ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Խոփդ քշիր մեռածների ոսկորների վրայով
Խոփդ քշիր մեռածների ոսկորների վրայով (Prowadź swój pług przez kości umarłych), լեհ կին գրող Օլգա Տոկարչուկի վեպը, որի բնագիրն առաջին անգամ լույս է ընծայվել 2009 թվականին, լեհական Wydawnictwo Literackie հրատարակչության կողմից, այնուհետև թարգմանվել է անգլերեն և 2018 թվականին հրատարակվել բրիտանական Fitzcarraldo Editions անկախ հրատարակչական տան, մեկ տարի անց էլ՝ ամերիկյան Riverhead Books հրատարակչության կողմից։ Վեպի անգլերեն թարգմանության մի ծավալուն հատված մինչ այդ՝ 2017 թվականին, տպագրվել էր Granta գրական ամսագրում ։ Լեհ վիպասանուհու այդ երկը մեծ հետաքրքրություն է առաջացրել և լայն տարածում ստացել ընթերցողների շրջանում, տեղ գտել Բուքերյան հեղինակավոր գրական մրցանակի առաջադրված գրական ստեղծագործությունների 2019 թվականի կրճատված ցանկում  , իսկ Անտոնիա Լլոյդ-Ջոնսի անգլերեն թարգմանությունն իր հերթին հայտնվել է գրքի ամերիկյան ազգային մրցանակաբաշխության ներկայացված երկերի ցանկի թարգմանական գրականության բաժնում  ։ Վեպի անգլերեն թարգմանության ամերիկյան առաջին՝ 2019 թվականի հրատարակությունից երկու ամիս անց հեղինակը՝ Օլգա Տոկարչուկը արժանացել է գրականության բնագավառում Նոբելյան մրցանակի ։ 2020 թվականին էլ «Խոփդ քշիր մեռածների ոսկորների վրայով» վեպը տեղ է գտել Դուբլինի միջազգային գրական մրցանակի կրճատված ցանկում ։
Վեպը առեղծվածային մի շարք սպանությունների մասին է, որոնք տեղի են ունենում Կլոձկո հովտի ծայրամասում ընկած մի գյուղում։ Գլխավոր հերոսուհին նախկին ուսուցչուհի, կենսաթոշակառու Յանինա Դուշեյկոն է, ով զբաղվում է աստղաբանությամբ և անգլիացի բանաստեղծ Ուիլյամ Բլեյքի ստեղծագործությունների թարգմանությամբ։ Ըստ նրա պնդման՝ ոճիրներն այն պատճառով են տեղի ունենում, որ անասուններն այդ կերպ վրեժ են լուծում իրենց տանջողներից։
Ծանոթագրություններ
Կատեգորիա:Վեպեր Կատեգորիա:Լեհական գրականություն Կատեգորիա:21-րդ դարի վեպեր
Նուպեդիա
Նուպեդիա՝ անգլերեն Web-based հանրագիտարան է, որի հոդվածները գրվել են մասնագետների կողմից և արտոնագրվել են որպես ազատ բովանդակություն։ Այն հիմնվել է Ջիմմի Ուելսի կողմից և հաստատվել է Բոմիսում Լարի Սանգեր գլխավոր խմբագրի կողմից։ Նուպեդիան գոյատևեց 2000 թվականի մարտից մինչ 2003 թվականի սեպտեմբեր, առավելապես հայտնի է որպես Վիքիպեդիայի նախորդ։
Արտաքին հղումներ
Կատեգորիա:Վիքիպեդիայի պատմություն
Ջամբուլ Ջաբաև
Ջամբուլ Ջաբաև (Жамбыл Жабаев, ), ղազախ ժողովրդական բանաստեղծ-ակին։ Աշուղական մրցույթներում բազմիցս հաղթել է XIX-XX-րդ դարերի սկզբի հայտնի ակիններին։ Ստալինյան մրցանակի դափնեկիր (1941 թ.)։
Արտաքին հղումներ
Կատեգորիա:Ղազախ բանաստեղծներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Լենինյան մրցանակի դափնեկիրներ Կատեգորիա:Ստալինյան մրցանակի դափնեկիրներ Կատեգորիա:Անձինք նամականիշերի վրա Կատեգորիա:20-րդ դարի բանաստեղծներ Կատեգորիա:Խորհրդային բանաստեղծներ Կատեգորիա:Բանաստեղծներ այբբենական կարգով
Շիդրովկա (Վաենգայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Երի վանք
Երի վանք, հայկական առաքելական եկեղեցի Արցախի Հանրապետության Շահումյանի շրջանԻ Մարտունաշեն գյուղում։ Ներկայում եկեղեցին գտնվում է Ադրբեջանի զինված ուժերի վերահսկողության տարածքում։
Պատմություն
Ըստ հորինվածքային և կառուցողական առանձնահատկությունների՝ Երի վանքի եկեղեցին կառուցվել է 16-17-րդ դարերում ։
Ճարտարապետություն
Եկեղեցին միանավ, թաղածածկ հորինվածքով արևելք-արևմուտք ուղղությամբ ձգված շինություն է, որի երկթեք ծածկի տակ առնված տանիքը ներքուստ հենված է երկու զույգ թաղակիր կամարների վրա։ Միակ մուտքը բացված է հարավային ճակատից։ Ունի խիստ նեղ 3 լուսամուտ, որի պատճառով էլ եկեղեցու ներսը բավականաչափ խավար է։ Հյուսիսային պատի մեջ՝ իր ավանդական տեղում, պահպանվում է մկրտարանի խորշը։ Պատերի մեջ ագուցված են միջնադարյան արձանագիր ու անարձանագիր բազմաթիվ խաչքարերի բեկորներ ։
Եկեղեցու հարավային կողմում եղել է ուղղանկյունաձև տապանաքար, որտեղ որ գրված էր. «Այս է տապան Գրիգոր եպիսկոպոսի Գանձակեցւոյ» ։
Եկեղեցու մոտ գտնվում է 8 խաչքար, որոնցից մեկը վերաբերվում է 1271 թվականին և դրա վրա փորագրված է հետևյալ տեքստը. ''«Թ(վին) ՉԻ (1271). | ես Աւտար որդ|ի Մանասի կա|ն(գն)եցի զխաչս | ինձ եւ եղբաւր իմոյ...:»'' ։
Վիքիլսարան
Վիքիլսարանը Վիքիմեդիա Հիմնադրամի նախագիծ է, որը իր գործունեության շնորհիվ աջակցում է սովորող համայնքներին ուսումնական նյութերով։ Վիքիլսարանը տարբերվում է Վիքիպեդիայի նման կառուցվածքային նախագծերից նրանով, որ ուսումը խթանելու համար այն առաջարկում է ոչ ֆորմալ բովանդակության ուսումնական ձեռնարկների կամ դասընթացների շարք։
Պատմություն
Վիքիլսարանը պաշտոնապես գործարկվեց 2006 թվականի օգոստոսի 15-ին, անգլերեն English language Wikiversity-ով։
Վիքիլսարանի գաղափարն առաջացավ Վիքիգրքեր նախագծում վիքիլսարան համայնքի ձևավորման հետ մեկտեղ, սակայն երբ որոշվեց այն հեռացնել Վիքիգրքերից, անմիջապես առաջարկվեց ստեղծել Վիքիլսարան Վիքիմեդիա անկախ նախագիծ, որի հիմնական նպատակը կլինի լայնացնել Վիքիմեդիա գործունեության շրջանակը, ներառելով դասագրքերից դուրս ուսումնական ռեսուրսներ։
Երկու առաջարկ կատարվեց։ Առաջին նախագիծը չհաստատվեց (2005) իսկ երկրորդ` ձևափոխված առաջարկն ընդունվեց (2006) ։
Նախագծի մանրամասները
Վիքիլսարանը ազատ ուսումնական նյութերի ստեղծման և օգտագործման կենտրոն է, և learning activities-ի ներկայացման համար ։ Վիքիլսարանը ուսումնական կոնտեկստում օգտագործվող բազում վիքիներից մեկն է, ինչպես նաև բազում նախաձեռնություններից, որ ստեղծում են ազատ և բաց ուսումնական ռեսուրսներ։ Վիքիլսարանի առաջնային գերակայությունները և նպատակներն են․
Վիքիլսարանի էլեկտրոնային ուսուցման մոդելը շեշտը դնում է "ուսումնական խմբերի" և "սովորել կատարելով" մոտեցման վրա։ Վիքիլսարանի կարգախոսը և լոզունգն են "Դարձրու կրթությունն անվճար", մատնանշելով, որ վիքիլսարանի մասնակիցների խմբերը / համայնքները կզբաղվեն ուսումնական ծրագրերով։  Շնորհիվ նախագծերի շուրջ մանրամասն, ուրվագծված, ընդհանրացված համագործակցության և/կամ արդյունքները Վիքիլսարանի էջերում հրապարակման, ուսուցումը հեշտանում է։ Վիքիլսարանի ուսումնական ծրագրերը  ներառում են վիքիէջերի հավաքածուներ, որոնք վերաբերում են կոնկրետ թեմայի հետազոտմանը ։ Վիքիլսարանի մասնակիցներին առաջարկվում է ներկայացնել իրենց ուսման նպատակները, իսկ վիքիլսարանի համայնքը համագործակցությամբ մշակում է այդ նպատակներն իրակացնելուն ուղղված ուսումնական ծրագրեր և նախագծեր ։ Վիքիլսարանի e-Learning գործունեությունը սովորողներին հնարավորություն է տալիս գիտելիք ստեղծել  ։ Ուսանողները պետք է լեզվին տիրապետեն, որպեսզի օգնեն համակուրսեցիներին։ Այդ անելով նրանք զարգացնում են իրենց մտորելու ունակությունները։ Երկրորդը, դա ուսանողներին հնարավորություն է տալիս ինքնուրույն որոշել ինչ գրել կամ ուղղել, նաև երբ և ինչպես դա անել։ Ուսանողները կարող են ազատ դիմել ցանկացած աջակցության։ Միևնույն ժամանակ դա նպաստում է կոգնիտիվ զարգացմանը, առաջարկելով ուսանողներին համագործակցել։
Ուսումնական ռեսուրսները զարգացնում են անհատները կամ խմբերը, կամ իրենց սեփական նախաձեռնությամբ կամ որպես ուսումնական նախագծի մաս ։ Վիքիլսարանի ռեսուրսները պարումակում են ուսումնական ձեռնարկներ, դասապլաններ, ուսումնական ծրագրեր, արտաքին ռեսուրսների հղումներ, դասընթացների նշումներ, օրինակների և խնդիրների բազմություններ, ընթերցանության ցանկեր և մասնակիցների կողմից մշակված այլ նյութեր&nbsp, սակայն չեն ներառում վերջնական հղկված դասագրքեր։ Ուրիշների համար օգտակար տեղադրվում են Վիքիգրքերում ։ Յուրաքանչյուր առարկայական բնագավառով հետաքրքրվող ուսումնական խմբերը ստեղծում են ռեսուրսների ցանց, որոնք կազմում են վիքիլսարանում տարվող քննարկումների և գործունեության հիմքը։ Ուսումնական ռեսուրսները կարող են օգտագործվել վիքիլսարանից դուրս, մանկավարժների կողմից իրենց նպատակների համար, GFDL- ի և Creative Commons լիցենզիայի պայմաններով (ինչպես Վիքիպեդիան)։
Վիքիլսարանը թույլատրում է տեղատրել անձնական հետազոտությունները (ի տարբերություն վիքիպեդիայի) ։ Այդ հետազոտությունը կարող է էքսպերտի կողմից ստուգված չլինել ։
WikiJournals
Մի քանի Վիքիամսագիրներ գործում են Վիքիլսարանում ակադեմիական ամսագիր ձևաչափով ( WikiJournal User Group անվանմամբ). Ներկայացված հոդվածները մինչև հրապարակումը կամ ինդեքսավորումը, հղման հնարավորությամբ կայուն տարբերակը ամսագրում և խմբագրվող տարբերակը Վիքիպեդիայում, փորձաքննության են ենթարկվում արտաքին էքսպերտների կողմից ։ Որոշ հոդվածներ գրվել են զրոյից, որոշներն էլ հարմարեցվել են Վիքիպեդիայի հոդվածներից Այսպիսով նրանք ձգտում են էքսպերտներին խրախուսել բովանդակություն ստեղծել և բարելավել (որպես հեղինակներ և վերստուգողներ), ինչպես նաև ապահովել Վիքիպեդիայի առկա բովանդակության համար լրացուցիչ որակի վերահսկման մեխանիզմ ։ Այս գործունեությունը սկսվել է WikiJournal of Medicine-ի հետ 2014 թվականին ։ Քույր WikiJournal of Science ամսագիրը սկսել է հրապարակումը 2018 թվականից ։
Լեզուներ
Ներկայումս կան տասնյոթ տարբեր Վիքիլսարաններ․ արաբերեն, չինարեն, չեխերեն, անգլերեն, ֆիններեն, ֆրանսերեն, գերմաներեն, հունարեն, հինդի, իտալերեն, ճապոներեն, կորեերեն, պորտուգալերեն, ռուսերեն, սլովեներեն, իսպաներեն և շվեդերեն; Վիքիլսարանի ծրագրերը այլ լեզուներով մշակվում են «բետա» բազմալեզու հանգույցում։
Այլ լեզուներով նոր ստեղծված վիքիլսարանները, որպեսզի նախնական քննության ստեղծված "beta" փուլից տեղափոխվեն հիմնական տարածք, նոր վիքիլսարանի համայնքը պետք է մշակի հետազոտական գործունեությունը կարգավորող քաղաքականություն։
Ծանոթագրություններ
Կատեգորիա:Վիքիմեդիայի նախագծեր Կատեգորիա:2006 ստեղծված կայքեր
Ալեքս Դիգգելման
Ալեքս Դիգգելման, ամբողջական անունը՝  Ալեքս Վալտեր Դիգգելման  (Alex Walter Diggelmann, ), շվեյցարացի նկարիչ, երեք անգամ պարգևատրվել է մեդալներով Օլիմպիական խաղերի արվեստի մրցույթներում առաջադրված պաստառների համար ։
Կենսագրություն
Դիգգելմանը իր ստեղծագործությունները ստորագրել է հակիրճ՝ «Digg»։ 1939 թվականից, ի լրումն գեղարվեստական ստեղծագործության լայն շրջանակի, աշխատել է որպես նկարչության ուսուցիչ Ցյուրիխի երկու ուսումնական հաստատություններում։ Դիգելմանը ամուսնացած է եղել Մարգարիտ Ֆոգելի հետ (Marguerite Vogel).
1930-ականներին Դիգելմանը ստեղծել է գովազդային պաստառ Դիավոլեցցա լեռնադահուկային հանգստավայրի համար, Շվեյցարիայի Էնգադին շրջանի Պոնտրեզինա կոմունայում ։
1948 թվականի Լոնդոնի /Մեծ Բրիտանիա, ամառային Օլիմպիական խաղերում 45-ամյա Ալեքս Դիգգելմանը 1946 թվականին Ցյուրիխում (Rad-WM Zürich) ճանապարհային հեծանվավազքի աշխարհի առաջնության պաստառի համար նվաճել է արծաթե մեդալ ։ Այդ Օլիմպիական խաղերում նկարիչը նաև բրոնզե մեդալ է ստացել  1949 թվականի Ցյուրիխում և Բազելում կայացած տափօղակով հոկեյի աշխարհի առաջնությունը գովազդող պաստառի համար (Eishockey-WM Zürich-Basel) ։
Դիգգելմանի նշանավոր աշխատանքներից  է ՈՒԵՖԱ-ի գավաթի դիզայնը, ինչպես նաև լեռնադահուկային սպորտի աշխարհի առաջնության հաղթողների ոսկե մեդալը, որն անցկացվում է դահուկային սպորտի միջազգային ֆեդերացիայի (FIS) հովանու ներքո (Fédération Internationale de Ski, FIS)։ Այդ մեդալը շնորհվում է 1952 թվականից։
Արտաքին հղումներ
Կատեգորիա:Շվեյցարացի արվեստագետներ Կատեգորիա:Շվեյցարացի գրաֆիկներ Կատեգորիա:Շվեյցարացի նկարիչներ Կատեգորիա:Շվեյցարացի դիզայներներ
Պեկա Հավիստո
Պեկա Օլավի Հավիստո (Pekka Olavi Haavisto, ), ֆինլանդացի պետական քաղաքական գործիչ։ 2019 թվականի հունիսի 6-ից արտաքին գործերի նախարար։
«Կանաչ միություն» կուսակցության նախագահ (1993-1995, 2018 թվականի նոյեմբերի 3-ից մինչև 2019 թվականի հունիսի 15-ը), «Կանաչների եվրոպական կուսակցության» նախագահ (2000-2006)։ Ֆինլանդիայի շրջակա միջավայրի և զարգացման նախարար (1995-1999), Ֆինլանդիայի զարգացման նախարար (2013-2014) ։ 2012 (դուրս է եկել երկրորդ փուլ՝ հավաքելով ավելի քան 1 մլն ձայն) և 2018 թվականներին Ֆինլանդիայի նախագահի թեկնածու ։
Կենսագրություն
Ծնվել է 1958 թվականի մարտի 23-ին Հելսինկիում։
Նա հրավիրված հետազոտող է եղել միջազգային գործերի ինստիտուտում, որը մասնագիտանում է Ռուսաստանում և անվտանգության նոր սպառնալիքների հետ կապված հարցերում։ Աշխատել է Բրիստոլի համալսարանում հրավիրված դասախոս` միջազգային բնապահպանական խնդիրների թեմայով։
Պարբերաբար դասախոսություններ է կարդում Հելսինկիի համալսարանում և Օբերամերգաուի ՆԱՏՕ-ի դպրոցում։
Քաղաքական կարիերա
1987-1995 և 2007 թվականներին աշխատել է «Կանաչ միություն» կուսակցության ղեկավարությունում (1993-1995 թվականներին՝ կուսակցության նախագահ)։
1995-1999 թվականներին աշխատել է որպես շրջակա միջավայրի և զարգացման նախարար Լիպոնենի առաջին աշխատասենյակում։
2000-2006 թվականներին եղել է Եվրոպական կանաչների կուսակցության նախագահ և ղեկավարել է ՄԱԿ-ի շրջակա միջավայրի ծրագրերը, եղել է UNEP-ի փորձագետ։
2013 թվականի հոկտեմբերի 17-ին նշանակվել է Ֆինլանդիայի զարգացման հարցերով նախարար (զարգացման նպատակով համագործակցության հարցերով նախարար) Կատայնենի կառավարությունում ։ Նա այդ պաշտոնում փոխարինել է Կանաչների մեկ այլ ներկայացուցչի՝ Հեյդի Հաուտալին, որը 2013 թվականի հոկտեմբերի 11-ին հայտարարել էր իր հրաժարականի մասին՝ 2012 թվականին ստանձնելով պատասխանատվություն Arctia Shipping պետական ընկերության ղեկավարության վրա նախարարության անօրինական ճնշման համար  ։ Ստուբայի կառավարությունում, որը ձևավորվել է 2014 թվականի հունիսին, պահպանել է այդ պորտֆելը, սակայն արդեն նույն տարվա սեպտեմբերին Կանաչ միությունը՝ կապված ԱԷԿ-ի կառուցման համար Fennovoima լիցենզիայի թարմացման Ստուբայի կաբինետի հավանության հետ, դուրս է եկել իշխող կոալիցիայից ։
Նախարար նշանակվելու հետ կապված հրաժարվել է մասնակցել 2014 թվականին Եվրախորհրդարանի ընտրություններին և հայտարարել Է 2015 թվականի խորհրդարանական ընտրություններին մասնակցելու մտադրության մասին ։ Կանաչ միությունը զբաղեցրել է 5-րդ տեղը և ստացել 15 մանդատ։
Նախագահական ընտրություններ (2012)
2011 թվականի հունիսի 11-ին Հաավիստոն Կանաչ միություն կուսակցությունից առաջադրվել է որպես 2012 թվականի Ֆինլանդիայի նախագահի ընտրություններում նախագահի պաշտոնի թեկնածու ։ 2012 թվականի հունվարի 22-ին նախագահական ընտրությունների առաջին փուլում Հաավիստոն հավաքել է ձայների 18,8 %-ը և երկրորդ փուլ է դուրս եկել ձայների 37 % հավաքած Սաուլի Նինիստոի՝ Ազգային կոալիցիա կուսակցության թեկնածուի հետ ։ 2012 թվականի փետրվարի 5-ին տեղի ունեցավ ընտրությունների երկրորդ փուլը, որում հաղթեց Նիյնիստեն, իսկ Հաավիստոն հավաքեց 1 076 957 (37,4 %) ձայն ։ Ըստ սոցիոլոգիական հարցման տվյալների, որն անցկացվել է 2012 թվականի մարտին Helsingin Sanomat թերթի պատվերով, Պեկա Հաավիստոյի համասեռամոլությունը դարձել է կարևորությամբ երկրորդ պատճառը, որով ընտրողների երրորդ մասը քվեարկել է Սաուլի Նիինիստեի օգտին ։
Նախագահական ընտրություններ (2018)
2017 թվականի փետրվարի 12-ին Հաավիստոն Կանաչ միություն կուսակցությունից առաջադրվել է որպես 2018 թվականի Ֆինլանդիայի նախագահի ընտրություններում նախագահի պաշտոնի թեկնածու ։ Նրա խոսքով, իր թեկնածության առաջադրման որոշման վրա ազդել է ներկայիս միջազգային իրավիճակը։ Նա անհրաժեշտ է համարում նախընտրական արշավի ժամանակ բարձրացնել համամարդկային արժեքներին, ինչպես նաև Ֆինլանդիայի ապագային և նրա պետական անվտանգությանը վերաբերող հարցեր ։ Ընտրությունների ժամանակ Սաուլի Նիինիստեից հետո զբաղեցրել է երկրորդ տեղը՝ հավաքելով ձայների 12,4 %-ը ։
Անձնական կյանք, ֆինանսական կարգավիճակ
2002 թվականին ամուսնացել է նույնասեռ Նեքսար Անտոնիո Ֆլորեսի հետ (ծնված 1978 թվականին)  ։
2012 թվականի սկզբի դրությամբ Հավիստոն չուներ ոչ արժեթղթեր, ոչ սեփական բնակտարածք, չնայած տարեկան ավելի քան 100 000 եվրո եկամուտին ։
Արտաքին հղումներ
Կատեգորիա:ՄԱԿ-ի պաշտոնյաներ Կատեգորիա:Հելսինկիի համալսարանի շրջանավարտներ Կատեգորիա:Դիվանագետներ այբբենական կարգով Կատեգորիա:20-րդ դարի քաղաքական գործիչներ Կատեգորիա:Ֆինլանդիայի քաղաքական գործիչներ
Գերի Հուպեր
Գերի Հուպեր (Gary Hooper, ), անգլիացի ֆուտբոլիստ, «Շեֆիլդ Ուենսդեյ» ակումբի հարձակվող։
«Գրեյս Ատլետիկ»
Հուպերը ծնվել է 1988 թվականի հունվարի 26-ին անգլիական Էսսեքս կոմսության Լաֆտոն քաղաքում։
Գերին իր պրոֆեսիոնալ կարիերան սկսել է 2004 թվականին, երբ իր առաջին պայմանագիրն է կնքել «Գրեյս Ատլետիկ» ակումբի հետ։ Կապույտների կազմում անցկացրած նորամուտային մրցաշարում Հուպերը դարձել է «կապույտ» ակումբի հիմնական կազմի խաղացող և 29 խաղում խփած իր 12 գոլերով օգնել է թիմին հաղթել Հարավային կոնֆերենցիայի մրցաշարում ։ Հաջորդ ֆուտբոլային տարում հարձակվողն ամրապնդել է դիրքերը «Ատլետիկում»՝ ընդհանուր առմամբ անցկացնելով 41 խաղ և խփելով ութ գոլ։ Նրա ակումբն իրավունք է ստացել մասնակցելու փլեյ-օֆֆին երկրորդ անգլիական լիգա դուրս գալու համար, սակայն կիսաեզրափակչում երկու հանդիպումների արդյունքում զիջել է «Գալիֆաքս Տաունին» ։
«Լեյտոն Օրիենտ»
2007 թվականի մարտին Հուպերը վարձակալական հիմունքներով ուղարկվել է «Լեյտոն Օրիենտ» մինչև 2006/07 մրցաշրջանի ավարտը։ Լոնդոնյան թիմի կազմում անցկացրած առաջին երկու հանդիպումներում հարձակվողը գոլ է խփել «Օլդեմ Աթլետիկի» և «Սկանտորպ Յունայթեդ»-ի դարպասը։ Մայիսի սկզբին «Սաութենդ»-ը հետ էր կանչել Գերիին վարձակալությունից։
«Հերեֆորդ Յունայթեդ»
2008 թվականի հունվարի 28-ին Հուպերը մեկնել է հերթական անգամ վարձավճարային հիմունքներով ֆուտբոլիստը տեղափոխվել է «Հերեֆորդ Յունայթեդն» է ։ Գերիի կեսամյա կարիերան ակումբում շատ հաջող է եղել. 19 խաղում հարձակվողը «ցլերի» կազմում խփել է 11 գոլ, ինչով «Յունայթեդին» օգնել է զբաղեցնել Անգլիայի երկրորդ դիվիզիոնի մրցաշարային աղյուսակի երրորդ հորիզոնականը և նվաճել երկրի առաջին լիգայի ուղեգիր։
«Սկանտրոպ Յունայթեդ»
2008 թվականի հուլիսի 16-ին Հուպերը տեղափոխվել է «Սկանտորպ Յունայթեդ»՝ կնքելով 3 տարվա պայմանագիր։ Գերիի հարցով գործարքը Հյուսիսային Լինքոլնշիրից թիմի համար արժեցել է 125 հազար ֆունտ ստերլինգ ։ Օգոստոսի 9-ին «Սկանտորպում» կայացած իր առաջին խաղում Հուպերը գրավել է «Լիդս Յունայթեդի» դարպասը ։ Մեկ ամսից էլ քիչ ժամանակում հարձակվողը ձևակերպել է իր պրոֆեսիոնալ կարիերայում առաջին «հեթ-տրիկը»՝ երեք անգամ աչքի ընկնելով «Բրայթոն ընդ Հոուվ Ալբիոն» ակումբի հետ խաղում ։ 2008/09 մրցաշրջանի արդյունքներով Հուպերը դարձել է «Սկանտորպի» լավագույն ռմբարկուն՝ 30 անգամ գրավելով մրցակիցների դարպասը։ Հաջորդ ֆուտբոլային տարում Գերիի արդյունավետության ցուցանիշները նվազել են, ինչը պայմանավորված էր աճուկի մկանների վնասվածքով, որի պատճառով նա ստիպված է եղել բաց թողնել գրեթե մեկուկես ամիս ։ Այնուամենայնիվ, հարձակվողը մրցաշրջանի վերջում 20 գնդակ է խփել, ներառյալ «հեթ-տրիկը» «Բրիստոլ Սիթիի» դեմ խաղում և չորս «դուբլ»-ը՝ «Դերբի Կաունտիի», «Պրեստոն Նորտ ենդի» , «Ուոթֆորդի» և «Դոնկաստեր Ռովերսի» դեմ խաղերում։
«Սելտիկ»
2010 թվականի հուլիսի 26-ին ֆուտբոլիստի իրավունքը 2,4 միլիոն ֆունտով գնել է շոտլանդական «Սելտիկը», որը Գերիի համար տրանսֆերային պայքարում հաղթել է «Լիդս Յունայթեդին» և «Դերբի Կաունտիին» ։ Հուպերը որոշել է «կելտերի» կազմում հանդես գալ 88 համարի մարզաշապիկով՝ իր ծննդյան տարվա պատվին ։ Օգոստոսի 4-ին Գերին առաջին անգամ խաղադաշտ է դուրս եկել Գլազգոյի ակումբի պաշտոնական խաղում։ Նորամուտը նշել է Չեմպիոնների լիգայի որակավորման երրորդ փուլի՝ պորտուգալական «Բրագայի» դեմ խաղում, որն ավարտվել է 2:1 հաշվով հօգուտ «Սելտիկի», իսկ Հուպերը բացել է իր գոլերի հաշիվը «կելտերի» կազմում ։ Օգոստոսի 8-ին՝ անգլիական «Բլաքբըրն Ռովերսի» դեմ նախամրցաշրջանային խաղում հարձակվողը ստացել է վնասվածք՝ ծնկահոդի պատռվածք, որը նրան շարքից հանել է վեց շաբաթով ։ Հուպերը խաղադաշտ է վերադարձել սեպտեմբերի 22-ին՝ թիմի մեկնարկային կազմում մասնակցելով Շոտլանդական լիգայի գավաթի խաղարկության՝ «Սելտիկ»–«Ինվերնես Կալեդոնիան Տիսլ» հանդիպմանը։ Հանդիպման 21-րդ րոպեին Գերին դարձել է գոլի հեղինակ, իսկ հանդիպումն ավարտվել է 6:0 հաշվով ։ Հաջորդ երեք խաղերում «Սելտիկի» հարձակվողն աչքի է ընկել չորս անգամ. հոկտեմբերի 2-ին նա գրավել է «Համիլտոն Ակադեմիկալի» դարպասը, հոկտեմբերի 17-ին նրա դուբլը հաղթանակ է բերել «կելտերին» «Դանդի Յունայթեդի»   նկատմամբ, իսկ հոկտեմբերի 24-ին Հուպերն աչքի է ընկել "Old Firm" դերբիում՝ «սպիտակա-կանաչների»՝ «Ռեյնջերս»ի դեմ խաղում։ Նոյեմբերի 6-ին Գերին իր առաջին հեթ-տրիկն է ձևակերպել Գլազգոյի թիմի կազմում՝ երեք գոլ խփելով «Աբերդինի» դարպասը ։ Այսպիսով, նա մասնակցել է «Սելտիկի» պատմական հաղթանակին. խաղն ավարտվել է 9:0 հաշվով, ինչը Շոտլանդիայի Պրեմիեր լիգայի պատմության մեջ ամենախոշոր նման հաջողությունն է ։ 2011 թվականի ապրիլի 14-ին հարձակվողը ներկայացվել է «Տարվա ֆուտբոլիստ» կոչման իր թիմակիցների վարկածով, սակայն մրցանակի համար քվեարկության արդյունքում զիջել է իր թիմակից Էմիլիո Իսագիրեին ։ 2011 թվականի նոյեմբերի 26-ին անգլիացին կրկին աչքի է ընկել շոտլանդական Պրեմիեր լիգայի խաղում խփած երեք գնդակներով. այս անգամ հեթ-տրիկը նա ձևակերպվել է «Սենտ Միրենի» հետ խաղում ։ Դեկտեմբերի 9-ին Հուպերը ճանաչվել է Շոտլանդիայի Պրեմիեր լիգայի ամսվա խաղացող նոյեմբերի արդյունքներով ։
«Նորվիչ Սիթի»
2013 թվակաբի հուլիսին տեղափոխվել է «Նորվիչ Սիթի»։ Տրանսֆերի արժեքը գնահատվում է մոտ 5 միլիոն ֆունտ ստերլինգ։ Պայմանագիրը կնքվել է «3+1» սխեմայով։
Անգլիայի հավաքական
2011 թվականի մարտի 14-ին Հուպերն իր կարիերայում առաջին անգամ հրավիրվել է Անգլիայի երիտասարդական հավաքական՝ մասնակցելու Դանիայի և Իսլանդիայի հավաքականների դեմ ընկերական խաղերին ։
Ակումբային վիճակագրություն
(2013 թվականի մարտի 31-ի տվյալներով)
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Սաութենդ Յունայթեդի ֆուտբոլիստներ Կատեգորիա:Սկանտորպ Յունայթեդի ֆուտբոլիստներ Կատեգորիա:Սելտիկի ֆուտբոլիստներ Կատեգորիա:Նորվիչ Սիթիի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ
Նևադա
Նևադա (անգլերեն՝ ), նահանգ ԱՄՆ-ի արևմտյան մասում։ Վարչական կենտրոնը` Քարսոն-Սիթին է, ամենամեծ քաղաքը Լաս-Վեգասը։
Նևադան հարավային և հյուսիսային նահանգների միջև քաղաքացիական պատերազմի տարիների ընթացքում դարձավ Միացյալ Նահանգների մի մասը։
Նևադա բառը թարգմանվել է իսպաներեն լեզվից։ Նահանգի պաշտոնական կարգախոսն էր «Նահանգը ծնվել է պատերազմում» ( The Battle Born State): Նահանգի դրոշի վրա կա մակագրություն՝ «Ծնվել է պատերազմում» ( Battle Born):
ԱՄՆ մի քանի ռազմածովային նավեր ճանաչվեցին ի պատիվ Նեվադա նահանգի։
Պաշտոնական մականունն է «Արծաթագույն նահանգ» ( Silver State)։
Նշանաբանն է`«Բոլորը մեր երկրի համար» ( All for Our Country).
Պատմություն
1850 թվականին ԱՄՆ-ի Կոնգրեսը ճանաչել է Յուտայի տարածքը, որն այդ ժամանակ փաստացի ընդգրկված էր Յուտայի և Նևադայի մեջ։ 1859 թվականին սկսվեց հայտնաբերվել ոսկու և արծաթի հարուստ պաշարներ՝ Քոմսթոնի տարածքում, որն էլ դարձավ Վիրջինյա-Սիթիում հանքագործների ներհոսքի պատճառ։ Հետախույզները, վաճառականները, հուսալով ստանալ հարուստ ավար, արագ ներգաղթեցին։ 1861 թվականի մարտի երկուսին Նեվադան առանձնացվեց Յուտայի տարածքից և ձեռք է բերել իր ներկայիս սեփական անունը։ 1864 թվականի հոկտեմբերի 31-ին ԱՄՆ-ի նախագահական ընտրություններից ընդամենը 8 օր առաջ, Նևադան դարձավ ԱՄՆ 36-րդ նահանգը։ Չնայած փոքր բնակչությանը, դաշնային կառավարությունը շտապում էր աջակցություն ստանալ Նևադայից, այն բանի համար, որ Աբրահամ Լինքոլնը դառնա ԱՄՆ-ի նախագահ և ապահովի գերիշխանությունը հանրապետականների Կոնգրեսի նկատմամբ։ Նևադայի տնտեսությունը հիմնված է հիմնականում հանքարդյունաբերության վրա։
Աշխարհագրություն
Նևադայի տարածը, որը գտնվում է Միացյալ Նահանգների արևմտյան մասում, կազմում է 286 367 կմ²։ Սահմանակից է Կալիֆորնիային (արևմուտքից), Օրեգոնին և Այդահոին (հյուսիսից), Յուտային (արևելքից) և Արիզոնային (հարավ-արևելքից)։ Հյուսիսային մասոմ Նևանդան սահամնակից է Մեծ ավազանին։ Այս տարածքը հիմնականում զբաղեցնում են անապատները, և բնութագրվում է շոգ ամառներով ու համեմատաբար ցուրտ ձմեռներով։ Այն լանջերը, որոնց առանձին գագաթների բարձրությունը գերազանցում է 4000 մետրը, ձևավորվել են անտառածածկ տարածքներ, չնայած նրան որ շրջապատված են անապատային հարթավայրերով։
Հարավային երրորդ նահանգում գտնվում է Լաս-Վեգասը։ Այս տարածքում ձմռանը ավելի քիչ տեղումներ են լինում, բայց ամռանը այն ավելի մոտ է մուսոնային գործընթացին։ Առավել մեծ նշանակություն ունեցող լեռնաշղթա է Սփռինգի լեռները, որը գտնվում է Լաս Վեգասի արևմուտքում։ Ամենահարավային մասում, որտեղ Նևադան սահմանակից է Արիզոնային և Կալիֆորնիային, հոսում է Կոլորադո գետը։ Ամենաբարձր ջերմաստիճանը Նևադայում արձանագրվել է 1994 թ-ի հունիսի 29-ին։ Գրանցվել է 52 °C ջերմաստիճան։ Ամենացածր ջերմաստիճանը (−47 °C) գրանցվել է 1972 թվականին նահանգի հյուսիսարևելյան մասում։ Նևադայի կլիման անապատային և կիսանապատային է։ Ողջ նահանգին բնութագրվում է ամառային բարձր ջերմաստիճան։ Հյուսիսում ձմռանը բավականին ցուրտ է և երկար, իսկ հարավում՝ երկար և մեղմ։ Տարեկան միջին տեղումերը կազմում են 180 մմ, սակայն որոշ վայրերում այդ ցուցանիշը կարող է հասնել 1000 մմ-ի։
Ժողովրդագրություն
Ըստ ԱՄՆ մարդահամարի բյուրոյի տվյալների 2011 թվականի հուլիսի 1-ի տվյալների, Նևադայի բնակչությունը կազմել է 2.723.322 մարդ։ Համեմատած 2010 թվականի մարդահամարի տվյալների, այն աճել է 0.84%-ով ։ Սկսած 1940-ական թվականներից մինչև 2003 թվականը, Միացյալ Նահանգներում բնակչության տոկոսային հարաբերությամբ Նևադան ամենաարագ աճող նահանգն էր։ Օրինակ, այն 1990 թվականին աճել է 66,3% -ով, իսկ 2000 թվականին Նևադայի, բնակչությունը կազմել է ընդամենը 13,1%։ Լաս Վեգասը մեկն է ամենաարագ զարգացող խոշոր քաղաքներից։ Մի քանի հարյուր մարդ էր ապրում Լաս Վեգասում 1900 թվականին, այնուհետև քաղաքի բնակչությունը աճել է 10 հազարով։ 1950 թվականին` 100 հազարով, իսկ 1970 թվին 2.5 միլիոնով։
Ըստ 2008 թվականի մարդահամարի տվյալների ռասայական կազմը հետևյալն է`սպիտակամորթներ (65%), աֆրոամերիկացիներ (7.1%), ասիացիներ (6%, հնարավոր է ավելի), այլ ռասաները (2%), իսկ մնացած 20%-ը՝ իսպանախոսներ։ Բնակչության հիմնական մասն են` մեքսիկացիները (20,8 %), գերմանացիներ (13,3 %), իռլանդացիներ (10 %), անգլիացիներ (9,2 %) և իտալացիներ (6,3 %) ։ 2000 թվականի տվյալներով բնակչության 16,19 % -ի երեխաները հինգ տարեկանից տանը խոսում են իսպաներեն, 1,59 % -ը՝ ֆիլիպիներեն, և միայն 1 %-ը՝ ճապոներեն։
Օրենք և Կառավարություն
Քարսոն-Սիթին Նևադայի վարչական կենտրոնն է։ Նահանգի նահանգապետը` հանրապետական Բրայան Սենդովալն է ( Brian Sandoval): Նևադա նահանգի սենատորներն են դեմոկրատ`Հարրի Ռեյդը ( Harry Reid) և հանրապետական Դին Հելլերը ( Dean Heller): Խոշոր քաղաքական կուսակցություններից, ոչ մեկը նահանգում գերիշխող չէ։ Դեմոկրատ Բիլլ Քլինթոնը 1992 թվականին հաղթել է նահանգում, իսկ 1996 թվականին նախագահական ընտրություններում։ Ջորջ Բուշը 2000 թվականին հաղթել է Նևադայում, իսկ 2004 թվականին Ջորջ Բուշը հաղթել է ընդամենը 5 ձայնի առավելությամբ. նա ստացել է ձայների 50.5%-ը։ Քլարքի Շրջանը (Լաս Վեգաս), որտեղ ավելի շատ ապրում են հանրապետականներ, միակ շրջանն է, որտեղ քվեարկել են միայն դեմոկրատների համար։
Արտաքին հղումներ
Կատեգորիա:Նևադա Կատեգորիա:ԱՄՆ-ի նահանգներ
Հարվի Կուրցման
Հարվի Կուրցման (kɜːrtsmən), ամերիկացի ծաղրանկարիչ և խմբագիր։ Նրա ամենահայտնի աշխատանքը 1952-1956 թվականներին «Խենթուկ» երկիծական-կատակերգական երկերի ստեղծումն ու խմբագրումն է, 1962-1988 թվականներին «Փլեյբոյում» «Փոքրիկ Էննի Ֆանի» սերիայի նկարազարդումը։ Նրա ստեղծագործությունները հայտնի են իրենց ժողովրդական երկիծական մշակույթով, հանրության արատների քննադատությամբ և մանրուքների նկատմամբ ուշադրությամբ։ Կուրցմանի աշխատանքաին ոճը չափազանց ուրույն է։
1973 թվականից Կուրցմանը մուլտֆիլմի նկարչություն է դասավանդել Նյու Յորքի Վիզուալ արվեստի դպրոցում։ Նա ավելի մեծ ճանաչում ձեռք բերեց կյանքի վերջում, և նա վերահսկում էր իր գործերի մեծ մասի շքեղ վերատպումները։ Իր պատվին 1988 թվականին սահմանվեց Հարվիի մրցանակ։ Նա ցուցադրվում էր Ուիլ Էյսների կոմիքսների պատվավոր սրահում 1989 թվականին, իսկ իր գործերը 20-րդ դարի լավագույն 100 կոմիքսների Կոմիքսների ամսագրում հինգ հորիզոնականներն էին զբաղեցնում։
Վաղ կյանք (1924-1942)
Հարվի Կուրցմանը հարցազրույցներում քիչ էր խոսում իր ծնողների մասին, և նրանց մինչև Ամերիկա հասնելու կյանքի մասին շատ բան հայտնի չէր ։ Դեյվիդ Կուրցմանը և Էդիթ Շերմանը մեծացել են Ուկրաինայում՝ Օդեսայում, մտավորականի ընտանիքում ։ Նրանք քաղաքի մեծ հրեական համայնքի անդամներ էին, որը ենթարկվել էր հակասեմիտական հալածանքների, հետո հոկտեմբերյան մեծ հեղափոխությունից հետո քաղաքը տնտեսական ծանր կացության մեջ հայտնվեց ։ Առաջին համաշխարհային պատերազմից անմիջապես հետո Դեյվիդը և Էդիթը արտագաղթեցին Նյու Յորք։ Այս ճամփորդությանը նրանք անվանեցին «հուսահատ ճանապարհորդություն»՝ փախչելով նորաստեղծ Խորհրդային Միությունից։ Քանի որ նրանք աշխարհիկ հրեաներ էին, Դեյվիդն ու Էդիթը ամուսնացել են քաղաքացիական կացության ակտերի գրանցման գրասենյակում։ Նրանց երկու որդիներից առաջինը՝ Զաքարիան, ծնվել է 1923 թվականի ապրիլի 8-ին ։
Հարվի Կուրցմանը ծնվել է 1924 թվականի հոկտեմբերի 3-ին Նյու Յորքի Բրուքլին արվարձանի Արևելյան իննսունութերորդ փողոցի 428 բազմաբնակարան շենքում։ Դեյվիդը միացավ Քրիստոնեական գիտություն հարանվանությանը, որը մերժում է բժշկությունը և ապավինում է միայն աղոթքի բուժիչ ուժին։ Նա հենց այսպես էլ վարվեց, երբ տառապում էր արնահոսող խոցից՝ դրանից մահանալով 1928թվականին նոյեմբերի 29-ին եռեսունվեց տարեկան հասակում։ Ընտանիքն այնպիսի ծանր ֆինանսական կացության մեջ էր, որ նրանց մայրը Կուրցման եղբայրներին երեք ամսով մանկատուն հանձնեց, մինչև դերձակի աշխատանք գտավ։ Մի քանի ամիս անց Էդիթը կրկին ամուսնացավ ռուսաստանցի հրեա Աբրահամ Պերկեսի հետ, ով աշխատում էր թերթում իբրև փորագրիչ : Կուրցմանի տղաները պահպանել են իրենց հոր ազգանունը, իսկ մայրը վերցրել է Պերկեսի ազգանունը։ 1931 թվականի փետրվարի 17-ին զույգը որդի ունեցավ՝ Դանիելին։ 1934 թվականին ընտանիքը տեղափոխվեց ավելի բարձրակարգ Բրոնքս, որտեղ ընտանիքն ապրում էր Քլինթոն պողոտայում :
Պերկեսը հարուստ չէր, բայց կարողանում էր 1930-ականների Մեծ Դեպրեսիայի ժամանակ ապահովել իր ընտանիքը։ Նա արհմիության անդամ էր, և կնոջ հետ ընթերցում էր Դեյլի Վորքեր թերթը։ Պերկեսը երիտասարդ Կուրցմանին աշխատանքի դասավորեց և խոստացավ օգնել նրան դիզայնի, նկարչության և գծագրության մեջ մասնագիտանալում։
Չնայած իր ամաչկոտությանը՝ իր խելքի և ուշիմության շնորհիվ Կուրցմանը մեկ տարում երկու դասարան ավարտեց։ Նրա գեղարվեստական շնորհը շուտով դրսևորվեց. փողոցի իր կավճանկարները գրավեցին երեխաների և մեծահասակների ուշադրությունը, որոնք հավաքվում էին դիտելու դրանք։ Նա այս նկարներն անվանեց «Այկի և Մայքի»՝ ոգեշնչված Գոլդբերգի «Մայք և Այք» կոմիքսով։ Նրա խորթ հայրը նույնպես հետաքրքրվում էր արվեստով և տղաների հետ թանգարաններ էր հաճախում  ։ Նրա մայրը խրախուսում էր նրա գեղարվեստական հակումները՝ նրան արվեստի դասերի տանելով։ Շաբաթ օրերին նա մետրոյով գնում էր Մանհեթըն՝ արվեստի պարապմունքների։ Նրա ծնողները նրան հրամայեցին հաճախել ձախակողմյան հրեական Քինդերլենդ ճամբարը, բայց նրան այդ դոգմատիկ մթնոլորտը դուր չէր գալիս։ Հպարտանալով իր հրեական ինքնությամբ՝ Կուրցման եղբայրներից և ոչ մեկը չէր հետևում հրեական կանոններին։
1930-ականների վերջին Կուրցմանը մտավ կոմիքսների աշխարհ, որ դեռ նոր էր ձևավորվում։ Չբավարարվելով ծնողների թերթերում եղած կոմիքսներով, նա աղբամանների միջից փնտրում էր իր հարևանների թերթերի կիրակնօրյա կոմիքսները, հիանում էր դրանց սերիաների բազմազանությամբ, այդ թվում՝ Համլինի պուրակով, Քանիֆի Թերին և ծովահեններով, Գուլդի Դիկ Թրեյսիով, Ֆոսթերի Արքայազն Վալիանտով, Ռայմոնդի Ֆլեշ Գորդոնով և Կապի Լի'լ Աբներով։ Նա  Ուիլ Էյսների «Ոգին» կոմիքսը «չափանիշ» էր համարում, «որով կչափվեն մյուս կոմիքսները» և Էյզներին անվանեց «ամենամեծ ... վիրտուոզ ծաղրանկարիչ, որի նմանը նախկինում ոչ ոք չէր տեսել» : Էյսների ոճը զգալի ազդեցություն է ունեցել Կուրցմանի աշխատանքի վրա։
Տասնչորս տարեկանում Կուրցմանը հաղթեց ծաղրանկարների մրցույթում, որի համար նա ստացավ մեկ դոլար և թողարկեց իր Տիպ Տոպ Քոմիքս մուլտֆիլմը 1939 թվականի ապրիլին։ Ապագա համահեղինակ Ջեք Դևիսը նույն մրցույթում հաղթել էր մի քանի համարներում։ Ամենամյա Ջոն Վանամեյքեր արվեստի մրցույթում հաղթելուց հետո Կուրցմանը ստացավ կրթաթոշակ Երաժշտության և արվեստի ավագ դպրոցում սովորելու համար։ Ապագա գործընկերներ Ուիլ Էլդերը, Ալ Ֆելդշտեյնը, Ալ Ջաֆին, Ջոն Սեվերինը և Չարլզ Սթերնը նույնպես այդ դպրոց էին հաճախում : 1941թվականին 16-ամյա Կուրցմանն այն ավարտեց և կրթաթոշակ շահեց Կուպեր Յունիոնում։ Կուրցմանը մեկ տարի անց թողեց այն՝ կոմիքսներ նկարելու վրա կենտրոնանալու համար։
Վաղ կարիերա (1942-1949)
1942 թվականին Կուրցմանը հանդիպեց Ալֆրեդ Անդրիոլային, ով խոստումնալից սկսնակ ծաղրանկարիչներին օգնություն էր առաջարկում։ Սակայն նրա՝ իր աշխատանքների գնահատականը հուսահատեցրեց Կուրցմանին։ Նա Կուրցմանին խորհուրդ տվեց մուլտֆիլմի ժանրից հրաժարվել։ Կուրցմանը այս հանդիպումը անվանեց «իր կյանքի ամենավատ օրերից մեկը», թեև նա անտեսեց Անդրիոլայի խորհուրդը և շարունակեց վաճառել իր պորտֆոլիոն։
Կուրցմանը շարունակեց պատահական պատվերներ վերցնել 1942 թվականին, մինչև նա ստացավ իր աշխատանքը Լուի Ֆերշտադի կոմիքսների ստուդիայում, որ աշխատում էր Քվոլիթի, Էյս, Գիլբերտոն և Դեյլի Վորկեր ամսագրերի համար : Կուրցմանը առաջին աշխատանքը տպագրվեց Գիլբերթոնի հինգերորդ համարում 1942 թվականին Մոբի Դիկի թեմայով։ Նրա առաջին մատիտով աշխատանքը հայտնվեց Չորս Ֆավորիտներ #8-ում 1942 թվականի դեկտեմբերին։ 1942 և 1943 թվականներին նա հրապարակեց չտարբերակված աշխատանք, որը նա հետագայում անվանեց «շատ կոպիտ, շատ տգեղ»՝ նախքան 1943 թվականին Երկրորդ համաշխարհային պատերազմում ծառայության անցնելը։
Կուրցմանը զինվորական պատրաստություն անցավ, բայց չմեկնեց պատերազմի։ Նա ծառայում էր Հյուսիսային Կարոլինայի, Լուիզիանայի, Հարավային Կարոլինայի և Տեխասի զորամասերում։ Նա նկարազարդում էր ուսումնական ձեռնարկներ, պաստառներ և թռուցիկներ, ինչպես նաև ծաղրանկարներ էր տրամադրում ճամբարային թերթերի և տեղեկագրերի համար։ Բանակում նրան ծաղրանկարիչ Քոուլը առաջարկեց նկարել «Սև Վեներայի» հերոսուհուն խմբագիր Ռեյ Հերմանի համար։ 1944 թվականին նա աշխատում էր Հյուսիսային Կարոլինայի տեղական հրատարակություններում, և 1945թվականին հոկտեմբերի վերջին մի քանի նկարապատումներ հրապարակեց Յանկում։ Այս աշխատանքը նրան թույլ տվեց հղկել իր ոճը, ավելի կատարելագործել և հստակեցնել այն։
Ուրոժայնոե (ավան, Վելիկոնովոսյոլկովսկի շրջան)
Ուրոժայնոե (Урожайне), ավան Ուկրաինայի Դոնեցկի մարզի Վելիկոնովոսյոլկովսկի շրջանում։
Հարվի Կուրցման
Վաղ կարիերա (1942-1949)
Պարտադիր զինվորական ծառայությունից հետո Կուրցմանը կատաղի մրցակցության հանդիպեց կոմիքսների արդյունաբերության մեջ։ Նա դիմեց թերթերի, բայց մերժումներ ստացավ նրանցից, այդ թվում ծաղրանկարապատումների թերթի խմբագիր Ուոլթ Քելլիի կողմից։ Մի շարք պատվերներից հետո Կուրցմանը  միավորվեց Երաժշտության և արվեստի նախկին շրջանավարտ Ուիլ Էլդերի և Չարլզ Սթերնի հետ։ Նրանք 1947 թվականին բացեցին Չարլզ Ուիլյամ Հարվի ստուդիան, բայց գործը դժվարությամբ էր առաջ գնում։ Երեքն էլ գլուխ չէին հանում բիզնեսից։ Կուրցմանը պատասխանատու էր իրավական կողմից համար։ Բրոդվեյի իրենց ստուդիան գոյատևեց մինչև 1951 թվականի վերջը, նրանք աշխատելու տարածք են տրամադրել այնպիսի ծաղրանկարիչների, ինչպիսիք են Ջոն Սեվերինը, Դեյվ Բերգը և Ռենե Գոսկինին :
Ուրոժայնոե (ավան, Վելիկոնովոսյոլկովսկի շրջան)
2001 թվականի տվյալներով Ուրոժայնոե ավանում բնակվում էր 1 000 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի ավաններ
Հարվի Կուրցման
Վաղ կարիերա (1942-1949)
Կուրցմանը իր կարիերայի հենց սկզբից խաչբառներ էր նկարազարդում հրատարակիչ Մարտին Գուդմանի համար։ Գուդմանի հեռավոր ազգականը` Սթեն Լին, նույնպես թերթի խմբագիր էր։ Նա Կուրցմանին առաջարկեց աշխատել մեկ էջանոց նկարազարդումներ անել, որ ցածր էին վարձատրվում։ Այսպես 1946-1949 թվականներին Կուրցմանը թողարկեց դրա 150 դրվագները ։
1946 թվականի սկզբին Երաժշտության և արվեստի միությունում Կուրցմանը հանդիպեց Ադել Հասանին, որը Թայմլիի աշխատակցուհիներից էր և ով այդ ժամանակ հանդիպում էր Ուիլ Էլդերի հետ։ Նա սիրահարվեց Կուրցմանին՝ տպավորվելով Ալ Ջաֆիի այն խոսքերով, որ նա «այն տեսակն էր, որի հետ դու կուզենայիր ամուսնանալ»։ Տարվա ավելի ուշ Թայմլին կազմակերպեց «Հիմա դու կարող ես լինել խմբագիր» մրցույթը, որի հանձնաժողովի անդամ էր Ադելը։ Նա վրդովված էր, որ ընթերցողներին Կուրցմանի դրվագները դուր չեն գալիս այնքան, որքան իրեն։ Նա մրցույթը դասավորեց հօգուտ Կուրցմանի, ինչը դրդեց զարմացած Սթեն Լիին ավելի շատ պատվերներ տալ նրան։ Դրանց թվում Կուրցմանին է հանձնարարվել խոսող կենդանիների «Փիգտեյլզ» բարձր վարձատրվող խաղը։ Կուրցմանը ավելի հաճախ էր այցելում «Թայմլի» գրասենյակ, ու նա և Ադելը սկսեցին հանդիպել։ Նրանք ամուսնացան, երբ Ադելը թողեց համալսարանը ։
Կուրցմանը հանդիպեց Չարլզ Բիրոյի «Ոճրագործության համար ոչինչ», մի կոմիքս, որն, ըստ Կուրցմանի, իր մոտ «նույն հուզմունքն էր առաջացնում, ինչ որ քսան տարի անց ընդհատակյա կոմիքսները»։ Այս պատմությունները ներկայացնում էին իրականությունը՝ կտրուկ տարբերվելով այդ ժամանակի իրականության պատկերումից խուսափող զվարճալի ծաղրանկարներից։ Նրա նկարները խոսում էր պատերազմի և սոցիալական դրամայի մասին հրատարակվող Ի-Սի Կոմիքսում։
Ի–Սի և «Խենթուկը» (1949-1956)
Կուրցմանը շարունակեց իր աշխատանքները հրապարակել Էյս Փիըրիոդիկըլ, Քվոլիթի, Ավիեյշն Փրես, Թայմլի և Վարսիտի ու Փերընտս ամսագրերում։ Նա գրել է մի շարք մանկական գրքեր, որոնցից չորսը Ռենե Գոսկինի հետ համագործակցությամբ։ Նա կրթական կոմիքսների որոշ նմուշներ բերեց Ի-Սի Կոմիքսի գրասենյակի համար։ Ի-Սի Կոմիքս ի սկզբանե նշանակում էր «Կրթական կոմիկսներ», երբ այն ղեկավարում էր Մաքս Գեյնսը, սակայն նրա որդի Բիլը ժառանգեց ընկերությունը և փոխեց դրա անունը «Ժամանցային կոմիքսների»։ Գեյնսին դուր է եկել Կուրցմանի «Հեյ, նայիր» ամսագրի համար արված նկարները, բայց դրանց ոճը չէր համապատասխանում իր ամսագրին։ Գեյնսը Կուրցմանին երաշխավորեց իր եղբորը՝ Դեյվիդին, ով նրան ցածր վարձատրվող աշխատանք տվեց «Lucky Fights it Through» ամսագրում։ Նա նկարում էր կովբոյների կատաղի պայքարների մասին պատմություն՝ սեռական հիվանդությունների կանխարգելման  թեմայով։